EkBass/fiwiki-20250220-pages-articles huggingface dataset:
Adolf von Bonsdorff

Adolf von Bonsdorff (14. lokakuuta 1862 Helsingin maalaiskunta – 31. maaliskuuta 1928 Helsinki) oli suomalainen koulumies ja poliitikko. ==Henkilöhistoria== Bonsdorff oli Helsingin ruotsalaisen reaalilyseon rehtori 1893–1901, mutta hänet erotettiin poliittisista syistä. Sitten 1902–1908 hän oli Helsingin kansakoulujen tarkastaja, suojelukasvatuksen va. tarkastaja 1909–1924, kouluhallituksen lastensuojeluosaston päällikkö 1918–1924 ja sosiaaliministeriön lastensuojelun ylitarkastaja vuodesta 1924. Hänen toiminnalleen perustui uusi lastensuojelulaki.Otavan Iso tietosanakirja, Otava 1967, osa 1 p. 1362 Hän oli aatelissäädyssä sukunsa edustaja valtiopäivillä 1894, 1897, 1899, 1900, 1904–1905 ja 1905–1906. Hän oli Kagaalin jäsen ja järjesti passiivista vastarintaa 1900–1905, kuului jääkäriliikkeen tukemiseksi perustettuun komiteaan ja oli 1916–1917 ulkomaanvaltuuskunnan puheenjohtaja, jossa tehtävässä hän pyrki herättämään Saksassa ja Ruotsissa ymmärtämystä Suomen itsenäisyydelle. Bonsdorff kannatti rotuhygieniaa ja oli huolissaan esimerkiksi siitä, että kehitysvammaisilla oli oikeus lisääntyä. Keväällä 1926 hallitus nimitti hänen aloitteestaan komitean tutkimaan "degeneroituneiden" ihmisten steriloimisen mahdollisuutta ja tekemään asiasta lakiehdotuksen. Komitean mietintö ei sellaisenaan edennyt, mutta eduskunta sääti Bonsdorffin jo kuoltua pakkosterilointilain. Von Bonsdorffin vanhemmat olivat virka- ja valtiopäivämies Hjalmar Erik Gabriel von Bonsdorff ja Matilda Johanna Margareta Tams. Lääkintäkenraalimajuri, professori Hjalmar Gabriel von Bonsdorff oli hänen velipuolensa.Yrjö Kotivuori, Ylioppilasmatrikkeli 1640–1852: Hjalmar Erik Gabriel von Bonsdorff. Verkkojulkaisu 2005. Viitattu 30.7.2021. == Julkaisuja== * Lastensuojelu ja sen historiallinen kehitys, 1923 ==Lähteet== Luokka:Suomalaiset virkamiehet Luokka:Suomen suuriruhtinaskunnan aatelissäädyn valtiopäivämiehet Luokka:Jääkäriaktivismi Luokka:Suomalaiset eugeenikot Luokka:Vuonna 1862 syntyneet Luokka:Vuonna 1928 kuolleet
Axel Edvard Bonsdorff

Axel Edvard Bonsdorff (Аксель Робертович Бонсдорф 21. joulukuuta 1839 – 25. heinäkuuta 1919) oli suomalainen geodeetti ja kenraali. Axel Bonsdorff syntyi Haminassa, jossa hänen isänsä Nils Robert Bonsdorff (k. 1859), sittemmin Hartolan kirkkoherra, oli Haminan kadettikoulun matematiikan opettajana. Bonsdorff kävi itsekin Haminan kadettikoulun ja aloitti palvelusuransa Venäjän armeijassa aliluutnanttina Astrakanin krenatöörirykmentissä 1858. Hän suoritti vuosina 1860–62 Pietarin Tykistöakatemian ja vuosina 1866–70 Yleisesikunta- akatemian kurssin. Bonsdorff johti geodeettisia töitä mm. Turkestanissa ja perusti Tashkentiin tähtitieteellisen observatorion. Vuonna 1884 Bonsdorff siirrettiin johtamaan sotilastopografisia ja -geodeettisia töitä Suomeen. Tässä tehtävässä hän oli vuoteen 1903. Tämän jälkeen, vuosina 1904-1913, hän johti hanketta nimeltä Venäjän läntisten raja-alueiden trigonometrinen mittaus. Tuossa tehtävässä hänen alaisuutensa kuuluivat kaikki geodeettiset työt Venäjän länsirajan lähiseuduilla, Suomi mukaan lukien. Bonsdorff yleni sotilasarvoissa aina kenraalimajuriksi 1888 ja kenraaliluutnantiksi vuonna 1901. Kun hän erosi palveluksesta vuonna 1913, hänelle myönnettiin jalkaväenkenraalin arvo. Bonsdorff julkaisi lukuisia tutkimuksia geodesiasta, tähtitieteestä ja pallotrigonometriasta; hän mm. johti venäläis- skandinaavisesta astemittauksesta maaellipsoidin vakiot ja selvitti Encken komeetan radan häiriöitä. Suomen maantieteellisen seuran Fennia-aikauskirjassa hän julkaisi Suomen rannikon maankohoamista käsitteleviä tutkimuksia. Axel Bonsdorffin isänisä oli teologian professori Jacob Bonsdorff (1763–1831). Axel Bonsdorff kuoli Hangossa 1919. ==Lähteet== Luokka:Suomalaiset geodeetit Luokka:Suomalaiset kenraalit Luokka:Vuonna 1839 syntyneet Luokka:Vuonna 1919 kuolleet Luokka:Suomalaiset kartografit
Karloman (major domus)

Karloman ( n. 706 – 17. elokuuta 754) oli Austrasian major domus. Hän oli Kaarle Martellin ja tämän vaimon Chrotrudin poika ja frankkien ensimmäisen karolingikuningas Pipin Pienen vanhempi veli. Kaarle Martellin kuoltua 741 Karloman ja Pipin Pieni perivät isänsä viran major domuksena. Karlomanista tuli Austarasian major domus ja Pipinistä Neustrian. Grifo, Martellin poika toisesta avioliitosta, vaati myös osan valtakuntaa, mutta Karloman ja Pipin pakottivat hänet vetäytymään luostariin vuonna 742. Usean vuoden ajan Karloman ja Pipin toimivat yhteistyössä, ja valtakunta säilyi rauhallisena. Karlomanin aloitteesta he asettivat vuonna 743 kuninkaaksi Kilderik III:n. Vuonna 747 Karloman luopui asemastaan major domuksena ja vetäytyi luostarielämään. Hän perusti Monte Soratten luostarin ja vietti sen jälkeen suurimman osan loppuelämäänsä Monte Cassinon luostarissa. Vuonna 754 Karloman jätti luostarin pyytääkseen, että kuninkaaksi noussut Pipin ei marssisi Italiaan. Pipin ei kuunnellut veljeään, vaan sulki tämän tyrmään Viennessä. Karloman kuoli vankeudessa 17. elokuuta 754. Hänet on haudattu Monte Cassinoon. == Lähteet == Luokka:Frankkien major domukset Luokka:700-vuosikymmenellä syntyneet Luokka:Vuonna 754 kuolleet
Axel von Bonsdorff

Axel Robert von Bonsdorff (17. syyskuuta 1869 Kangasala – 14. joulukuuta 1945 Helsinki) oli suomalainen lääkäri, joka toimi Nummelan parantolan ylilääkärinä sen perustamisesta 1903 alkaen. 70-vuotias. Prof. Axel v. Bonsdorff, Helsingin Sanomat, 17.09.1939, nro 250, s. 12, Kansalliskirjaston digitaaliset aineistot. Viitattu 08.09.2024 Von Bonsdorffin vanhemmat olivat piirilääkäri Karl Edvard von Bonsdorff ja Hilda Fredrika Dahl. Von Bonsdorff valmistui ylioppilastutkinnon suoritettuaan filosofian maisteriksi 1890 ja lääketieteen lisensiaatiksi 1896, lääketieteen ja kirurgian tohtoriksi hän väitteli 1913. Von Bonsdorff oli merkittävä henkilö taistelussa tuberkuloosia vastaan Suomessa. Hän oli Helsingin yliopiston dosentti 1925–1929, ja hän sai professorin arvonimen 1928.Ylioppilasmatrikkeli 1853–1899: Von Bonsdorff Axel Robert Viitattu 30.4.2021.Otavan Iso tietosanakirja, osa 1, p. 1362. Otava 1967. Von Bonsdorffin puoliso vuodesta 1897 oli taiteilija Anna Matilda Bremer; heillä oli ottolapsi Robert von Bonsdorff (s. 1907). Bonsdorff toimi aluksi lääkärinä Tampereella ja Helsingissä. Hänet oli Marian sairaalan kulkutautiosaston lääkärinä 1897–1902, jolloin hän enimmäkseen oleskeli Sveitsin parantoloissa, hän oli muun muassa apulaislääkärinä Schatzalpin parantolassa. Suomeen paluun jälkeen Bonsdorff nimitettiin Nummelan parantolan ylilääkäriksi 1903. Vuosina 1922–1925 sekä 1932 Bonsdorff luennnoi yliopiston konsistorin määräyksestä keuhkotaudista. Von Bonsdorff toimi vuodesta 1907 lähtien Tuberkuloosin Vastustamisyhdistyksessä, ja oli yhdistyksen varapuheenjohtajana. Hän oli myös pitkään Suomen Tuberkuloosilääkärien Yhdistyksen johtokunnan puheenjohtajana. Von Bonsdorff oli aatelissäädyn edustaja valtiopäivillä 1899.Förteckning öfver Finlands till urtima landtdagen i Helsingfors år 1899 församlade Ridderskap och Adel: Protokoll fördt hos Finlands Ridderskap och Adel vid Urtima Landtdagen 1899, s. 207–215. Helsingfors: Helsingfors Centraltryckeri, 1899 ==Lähteet== ==Aiheesta muualla== * Luokka:Suomalaiset lääkärit Luokka:Suomalaiset professorin arvonimen saaneet Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1869 syntyneet Luokka:Vuonna 1945 kuolleet
Hjalmar Gabriel von Bonsdorff

Hjalmar Gabriel von Bonsdorff (12. heinäkuuta 1858 Helsinki – 5. maaliskuuta 1932 Helsinki) oli suomalainen lääkäri ja professori. Von Bonsdorffin vanhemmat olivat tilanomistaja, vapaaherra Hjalmar Erik Gabriel von Bonsdorff (1826–1905) ja Ulrika Karolina Wasenius. Hän pääsi ylioppilaaksi Helsingin ruotsalaisesta normaalilyseosta 1876 ja valmistui Helsingin yliopistosta filosofian kandidaatiksi 1879, filosofian maisteriksi ja lääketieteen kandidaatiksi 1882 sekä lääketieteen lisensiaatiksi 1886. Von Bonsdorff väitteli Helsingin yliopistossa lääketieteen tohtoriksi 1889, sai dosentuurin 1891 ja toimi kirurgian ylimääräisenä professorina Helsingin yliopistossa 1902–1918. Vuonna 1919 hänestä tuli lääkintäkenraalimajuri. Hänen merkittävin työuransa oli Helsingin Diakonissalaitoksen kirurgisen (1897–1918) ja lastenosaston (1906–1914) ylilääkärin tehtävät. Hän oli myös 1919–1926 Suomen armeijan ylilääkäri ja 1928–1932 suojeluskuntien ylilääkäri. Hän oli kiinnostunut myös esimerkiksi tapaturmavakuutus- ja sairaanhoitajaopetuskysymyksistä.Otavan Iso tietosanakirja, osa 1, p. 1364. Otava 1967. Von Bonsdorff osallistui aatelissäädyssä valtiopäville 1904–1905 ja 1905–1906. Hän oli myös Helsingin kaupunginvaltuuston jäsen 1903–1905. Hän oli naimisissa vuodesta 1886 Julia Maria Sofia Hirnin kanssa ja oli Adolf von Bonsdorffin velipuoli. ==Lähteet== Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Helsingin kaupunginvaltuutetut Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1858 syntyneet Luokka:Vuonna 1932 kuolleet
Maire Ojonen

Elsa Maire Ojonen (o.s. Valtonen; 17. kesäkuuta 1916 Tuprova – 14. tammikuuta 1995 Kotka) oli suomalainen kuvataiteilija ja laulaja, joka tunnetaan parhaiten Harmony Sisters -yhtyeen jäsenenä. Ojonen oppi laulamaan ja soittamaan kitaraa lapsena Kotkan Pelastusarmeijassa äitinsä kanssa. Hän kirjoitti ylioppilaaksi Kotka Svenska Samskolanista ja opiskeli myös Ateneumissa. Maire Ojonen teki ensimmäisen soololevynsä Pieni sydän vuonna 1939 salanimellä Laulusirkka. Vuonna 1945 hän levytti useita Harry Bergströmin ja Toivo Kärjen sovittamia amerikkalaisia evergreenejä sekä kaksi Kärjen sävellystä, tangon "Kuutamoyö Volgalla" ja valssin "Tämän illan sun luonasi istuisin" . Seuraavana vuonna vielä pari Kärjen evergreen-sovitusta Kärki 2015, s. 187. Seurasi muutaman vuoden tauko, vuonna 1950 hän jatkoi soololaulajan uraa , menestyskappaleinaan muun muassa ”Domino”, ”Kuolleet lehdet”, ”Joet tulvimaan itke” (Cry Me a River) ja ”C’est si bon”. Ojonen muutti Yhdysvaltoihin vuonna 1957 Harmony Sistersin hajoamisen jälkeen. Asuttuaan muutaman vuoden Suomessa hän muutti vuonna 1992 uudelleen Chicagoon, mutta juuri ennen kuolemaansa 78-vuotiaana hän muutti takaisin Kotkaan. ==Lähteet== * === Viitteet === Luokka:Suomalaiset laulajat Luokka:Suomalaiset graafiset suunnittelijat Luokka:Vuonna 1916 syntyneet Luokka:Vuonna 1995 kuolleet
Jakob Bonsdorff

Jakob (Jacob) Bonsdorff (1763–1831) oli suomalainen teologi. Hän oli itämaisen kirjallisuuden dosentti Turun akatemiassa 1786, teologian dosentti 1788 ja professori 1807–1829. Hän oli vuoden 1817 virsikirja- ja kirkkokäsikirjakomiteoiden jäsen. Häntä on pidetty aikansa oppineimpana ja lahjakkaimpana teologina. Hän julkaisi myös ruotsinnoksia ja huomautuksia oman aikansa raamatunkäännökseen. Myös hänen runouttaan on arvostettu.Otavan Iso tietosanakirja, Otava 1967, osa 1. p. 1365. Hänen veljensä oli teologi Johan Bonsdorff (1772–1840). ==Lähteet== Luokka:Suomalaiset teologit Luokka:Turun akatemian professorit Luokka:Vuonna 1763 syntyneet Luokka:Vuonna 1831 kuolleet Luokka:Suomalaiset professorit
Johan Bonsdorff

thumb|Johan Bonsdorffin muotokuva Johan Erik Lindhin maalaamana. Johan Bonsdorff (1. huhtikuuta 1772 Porvoo – 8. heinäkuuta 1840 Turku) oli suomalainen teologi ja itämaisten kielten ja kreikan sekä kreikkalaisen kirjallisuuden professori. Yrjö Kotivuori, Ylioppilasmatrikkeli 1640–1852: Johan Bonsdorff. Verkkojulkaisu 2005. Luettu 2.4.2022. Johan Bonsdorffin vanhemmat olivat Hauhon kirkkoherra, teologian kunniatohtori Petter Bonsdorff (1719–1803) ja hänen toinen puolisonsa Katarina Haartman. Hän kävi Porvoon lukiota ja tuli ylioppilaaksi Turussa 1788. Bonsdorff valmistui Turun akatemiasta filosofian kandidaatiksi 1792 Porthanin oppilaana ja opiskeli itämaisia kieliä Uppsalan yliopistossa. Hän toimi vuodesta 1794 kyseisten aineiden dosenttina Turun akatemiassa. Vuodesta 1802 hän oli yliopiston kirjaston kirjastonhoitajana. Vuodesta 1807 hän oli itämaisten kielten ja kreikan professori ja vuodesta 1812 kreikan kirjallisuuden professori. Häntä on pidetty rationalistisena teologina, ja hän osoitti vapaamielisyyttä myös valtiollisissa kysymyksissä puolustamalla esimerkiksi Arwidssonia, ja siksi häntä kehotettiin pyytämään virkavapautta, minkä hän sai 1823, kuitenkin täysin eduin. Hän jäi täysin palvelleena eläkkeelle 1832.Otavan Iso tietosanakirja, Otava 1967, osa 1 p. 1365 Johan Bonsdorff oli naimisissa vuodesta 1802 Erika Emerentia Waszin (k. 1855) kanssa. Heidän poikiaan olivat Jokioisten kappalainen Erik Napoleon Bonsdorff (1805–1870), anatomian ja fysiologian professori, arkkiatri Evert Julius Bonsdorff (1810–1898) ja merikapteeni Johan Bonsdorff (1817–1893). Johan Bonsdorffin veli oli teologi Jakob Bonsdorff (1763–1831). ==Lähteet== Luokka:Suomalaiset teologit Luokka:Turun akatemian professorit Luokka:Vuonna 1772 syntyneet Luokka:Vuonna 1840 kuolleet Luokka:Suomalaiset professorit
Johan Gabriel von Bonsdorff

Johan Gabriel von Bonsdorff (26. syyskuuta 1795 Turku – 13. toukokuuta 1873 Helsinki) oli suomalainen juristi ja kameralisti. ==Henkilöhistoria== Von Bonsdorffin isä oli arkkiatri Gabriel von Bonsdorff ja veli kemisti Pehr Adolf von Bonsdorff. Johan Gabriel von Bonsdorff väitteli lakitieteen tohtoriksi 1818 ja toimi senaatin kamari- ja tilitoimituskunnan kamreerina vuodesta 1826. Erotessaan virasta 1844 hän sai valtioneuvoksen arvon, mutta jatkoi työtä julkisissa tehtävissä. Hän oli ministerivaltiosihteeri Alexander Armfeltin ystävä ja siksi hänellä oli vaikutusvaltaa maan asioihin.Otavan Iso tietosanakirja, Otava 1967, osa 1 p. 1365 Von Bonsdorff osallistui aatelissäädyssä valtiopäiville 1863–1864 ja 1867.Finna: Valtiopäivät 1863–64, ritaristo ja aateli. Viitattu 10.4.2021.Ridderskapets och Adelns medlemmar vid Landtagen in Helsingfors 1867. Protokoll fördt hos Högl. Ridderskapet och adeln å Landtdagen i Helsingfors År 1867. Första häftet. Helsingfors: Hufvudstadsbladets Tryckeri, 1871, ss. 1-4. Von Bonsdorffin puoliso vuodesta 1820 oli Ulrika Charlotta von Willebrand (k. 1881). Tilanomistaja, valtiopäivämies Hjalmar Erik Gabriel von Bonsdorff oli heidän poikansa. ==Julkaisuja== * Storfustendömet Finlands kamerallagfarenhet, systematiskt framstäld, 1833 (teosta on pidetty kameraalilainopin tuntemisen luotettavana lähteenä) ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1795 syntyneet Luokka:Vuonna 1873 kuolleet
Pehr Adolf von Bonsdorff

Pehr Adolf von Bonsdorff (; 27. lokakuuta 1791 Turku – 11. tammikuuta 1839 Helsinki) oli suomalainen kemisti. Hän oli Turun akatemian kemian apulainen vuodesta 1818, professori vuodesta 1823 ja siirtyi yliopiston mukana Helsinkiin. Bonsdorff opiskeli myös ulkomailla Tukholmassa, Lontoossa ja Pariisissa. Hän julkaisi tutkimuksia epäorgaanisen kemian ja mineralogian aloilta, ja merkittävimpiä ovat hänen kaksoissuoloja käsittelevät tutkimuksensa. Ruotsin tiedeakatemia palkitsi hänet 1836 kultamitalilla tutkimuksesta, jonka aiheena on metallien hapettuminen ilmassa.Otavan Iso tietosanakirja, osa 1, p. 1366. Otava 1967. Von Bonsdorffin isä oli Gabriel von Bonsdorff. ==Lähteet== ==Aiheesta muualla== * * Luokka:Suomalaiset kemistit Luokka:Turun akatemian professorit Luokka:Keisarillisen Aleksanterin- Yliopiston professorit Luokka:Suomalaiset professorit Luokka:Vuonna 1791 syntyneet Luokka:Vuonna 1839 kuolleet
Kiinansinisade

Kiinansinisade (Wisteria sinensis) on puuvartinen köynnöskasvi. Kiinansinisade voi kasvaa 25 metriä pitkäksi. Se kukkii toukokuussa, ja siemenet kypsyvät syys-lokakuussa. Kukat muistuttavat vaaleanpunaisia, valkoisia tai vaaleanvioletteja hernekasvien kukkia, ja muodostavat noin 30 cm pitkiä roikkuvia kukkaterttuja. Varret voivat tulla 25 cm paksuiksi, ja niiden pintaa peittää harmaanruskea kuori. Kiiltävän tummanvihreät lehdet koostuvat 7–13 lehdykästä, jotka ovat noin 7 cm pitkiä. Siemenkodat ovat litteitä, 15 cm pitkiä ja karvaisia.Wisteria sinensis RHS Kiinansinisadetta on vaikea erottaa japaninsinisateesta ja on mahdollista, että ne risteytyvät. Sopivassa ympäristössä kiinansinisade voi kasvaa todella suureksi ja vanhaksi. Suurin tunnettu yksilö on Sierra Madressa Kaliforniassa kasvava köynnös, joka istutettiin vuonna 1892, ja johon nykyisin puhkeaa yli 1,5 miljoonaa kukkaterttua vuosittain. Kiinansinisade on kotoisin Kiinasta ja muualta Itä- Aasiasta. Sitä kasvatetaan koristekasvina, ja se on levinnyt luontoon tulokaslajina ainakin Ranskassa ja Yhdysvalloissa. Se voi tappaa puita, joiden ympärille se kietoutuu, ja syrjäyttää alkuperäisiä kasvilajeja. == Lähteet == == Aiheesta muualla == * United States Department of Agriculture (USDA): Wisteria sinensis * Centre for Agriculture and Biosciences International (CABI): Wisteria sinensis (Chinese wisteria) * Flora of China: Wisteria sinensis Luokka:Hernekasvit
Niko Karhu

Niko Antero Karhu (s. 13. toukokuuta 1993 Turku) on suomalainen jääkiekkopuolustaja, joka pelaa Mestis-joukkue TuTossa. Elite Prospects -sivuston mukaan hän on isokokoinen puolustava puolustaja, joka pelaa vahvasti omassa päässä. Karhun hyökkäyspään taidot ovat kuitenkin rajalliset ja hänellä on kehitettävää kiekollisessa pelissä. ==Ura== Karhu on TuTon kasvatti. Hän debytoi miesten peleissä 17-vuotiaana kaudella 2010–2011, jolloin Karhu pelasi TuTon Mestis-joukkueessa 21 runkosarja- ja kolme karsintasarjan ottelua tehden kaksi syöttöpistettä. Kaudella 2011–2012 hän mahtui TuTon Mestis-joukkueen kokoonpanoon vain kolmessa ottelussa. Tammikuussa 2012 Karhu siirtyi Turun Palloseuran A-nuoriin. Toukokuussa 2012 Karhu teki kaksivuotisen SM- liigasopimuksen TPS:n kanssa. Hän teki SM-liigadebyyttinsä 27. lokakuuta 2012 Espoo Bluesia vastaan, jolloin Karhu sai jääaikaa 6.22 minuuttia. Liigauransa avausmaalin hän teki 19. tammikuuta 2013 Rauman Lukkoa vastaan. Yhteensä Karhun tulokaskausi 2012–2013 toi 24 runkosarjaottelussa tehot 1+1=2. Hän kuului TPS:n nuoren osaston onnistujiin. Noin puolet kaudestaan Karhu pelasi vielä A-nuorissa, joiden varakapteenina hän toimi. Myös kauden 2013–2014 Karhu pelasi suurimmaksi TPS:n A-nuorissa. Hän pelasi TPS:n SM-liigajoukkueessa 24 runkosarja- ja seitsemän European Trophy -ottelua tehopistein 1+2=3. Karhu pelasi kauden aikana myös kaksi ottelua lainalla Mestis-joukkue KooKoossa lokakuussa 2013. Kaudella 2014–2015 hän ehti pelata TPS:ssä vain kahdeksan runkosarja- ja viisi CHL-ottelua. Marraskuussa 2014 seura lainasi Karhun loppukaudeksi TuToon. Kaudella 2015–2016 hän jatkaa joukkueessa vuoden mittaisella sopimuksella. ==Tilastot== 2010–2011 TuTo Mestis 21 0 2 2 6 – – – – – 2011–2012 TuTo Mestis 3 0 0 0 0 – – – – – 2012–2013 TPS SM-liiga 24 1 1 2 24 – – – – – 2013–2014 KooKoo Mestis 2 0 0 0 0 – – – – – TPS SM-liiga 24 1 2 3 16 – – – – – 2014–2015 TPS SM-liiga 8 0 0 0 2 – – – – – TuTo Mestis 32 2 3 5 73 14 0 2 2 10 2015–2016 TuTo Mestis 50 1 5 6 64 5 0 0 0 0 2016–2017 TuTo Mestis 35 1 4 5 39 6 0 0 0 0 3 kautta yhteensä SM-liiga 56 2 3 5 42 – – – – – 6 kautta yhteensä Mestis 143 4 14 18 182 25 0 2 2 10 ==Lähteet== * * ===Viitteet=== Luokka:Suomalaiset jääkiekkoilijat Luokka:TuTo Hockeyn pelaajat Luokka:Vuonna 1993 syntyneet Luokka:Elävät henkilöt
Fort Mandan

thumb|Nykyinen Fort Mandan ulkopuolelta nähtynä. thumb|Lewisin ja Clarkin huoneen rekonstruktio sisällä nykyisessä Fort Mandanissa. Fort Mandan oli Lewisin ja Clarkin retkikunnan rakentama väliaikainen tukikohta Pohjois- Dakotassa Yhdysvalloissa. Rakennus pystytettiin lokakuussa 1804 Missourijoen rannalle lähelle nykyistä Bismarckin kaupunkia. Se nimettiin aluetta asuttaneiden mandan-intiaanien mukaan. Fort Mandan oli rakennettu suurista amerikkalaisista poppeleista, joita kasvoi Missourijoen varrella. Tämä alkeellinen varuskunta oli jaettu kahdeksaan huoneeseen, joista kaksi toimi varasto- ja säilytystiloina. Rakennuksen joenpuoleinen takaosa oli suojattu yli viisi metriä korkealla paaluvarustuksella.Meadows 2011, s. 155. Kylmistä talvikuukausista huolimatta tukikohta oli vartioitu ympäri vuodokauden siouxien tai muiden vihamielisten intiaanien hyökkäysten varalta.Rodriques 2001, s. 215. Retkikunnan sopeutumista Missourijoen varrella asuvien mandanien ja hidatsojen keskuuteen helpotti ranskalais-kanadalainen kauppias Renè Jussome, joka oli asunut paikallisissa kylissä vuosia ja oppinut tuntemaan kyläläisten käytöstavat. Jussomen avustukselle tutkimusmatkaajat solmivat hyvät kauppasuhteet intiaaneihin ja osallistuivat heidän seremonioihinsa. Samalla amerikkalaisista tuli osa siitä sosiaalisesta verkostosta, joka sitoi hidatsojen ja mandanien kylät toisiinsa.Ronda 2002, s. 99. Talven aikana retkikuntaan palkattiin eräoppaaksi ja tulkiksi mandanien luona asunut turkismetsästäjä Toussaint Charbonneau sekä hänen nuori vaimonsa Sacagawea. Retkikunta viipyi Fort Mandanissa yli talven ja jatkoi matkaansa länteen 7. huhtikuuta 1805. Osa tutkimusmatkaajista palasi takaisin lähtöpaikkaansa Saint Louisiin. Heidän tehtävänään oli viedä edellisvuoden aikana otetut tieteelliset tulokset presidentti Thomas Jeffersonille, jonka aloitteesta matka oli toteutettu. Suurin osa retkikunnasta jatkoi kuitenkin matkaansa kohti Tyyntä valtamerta Meriwether Lewisin ja William Clarkin johtamina. Kun ryhmä palasi takaisin elokuussa 1806, Fort Mandan oli poltettu maan tasalle. ==Lähteet== *Meadows, Sammye J: Lewis and Clark Dummies, Wiley Publishing, 2011. ISBN 978-1-1180-6873-1 *Rodriques, Junius P. The Louisiana Purchase: A Historical and Geographical Encyclopedia ABC-Clio, 2001. ISBN 978-1576071885 *Ronda, James P. Lewis and Clark Among the Indians Univ of Nebraska Press, 2002. ISBN 978-0803289901 ===Viitteet=== Luokka:Pohjois-Dakota Luokka:Yhdysvaltain linnoitukset
Buddha Tooth Relic Temple and Museum

Buddha Tooth Relic Temple and Museum on buddhalainen temppeli ja museo Singaporen Chinatownissa.http://www.btrts.org.sg/english-home Temppelissä säilytetään Buddhan hammasta, ja se on yksi Singaporen kymmenestä tärkeimmästä matkailukohteesta. Temppelin rakennustyöt aloitettiin 2002 ja se avattiin yleisölle vuonna 2007. Se on nelikerroksinen rakennus, jonka kolmannessa kerroksessa on buddhalaisutta esittelevä museo ja kakkoskerroksessa teehuone. Itse hammasta säilytetään neljänteen kerrokseen rakennetussa kaksimetrisessä stupassa joka on täyttä kultaa.Buddha Tooth Relic Temple Singapore.com == Lähteet == == Aiheesta muualla == Luokka:Buddhalaiset temppelit Luokka:Singaporen rakennukset ja rakennelmat
Tanninen

Tanninen on sukunimi, joka on muun muassa seuraavilla suomalaisilla henkilöillä: * Aarne Tanninen (1931–2022), toimittaja * Antero Tanninen (1899–1985), toimittaja ja kirjailija * Eemil Tanninen (1870–1942), liikemies ja lahjoittaja * Joonas Tanninen (s. 1995), koripalloilija * Maija Tanninen- Mattila (s. 1958), Helsingin taidemuseon johtaja * Oili Tanninen (1933–2024), lastenkirjailija ja kuvittaja * Seppo J. Tanninen (s. 1948), taidemaalari ja runoilija * Sulo Tanninen (1896–1974), runoilija
Kanninen

Kanninen on suomalainen sukunimi, joka on muun muassa seuraavilla henkilöillä: * August Kanninen (1857–1935), opettaja ja oppikirjojen laatija * Ella Kanninen (s. 1974), toimittaja ja juontaja * Ermei Kanninen (1922–2015), kenraaliluutnantti * Heikki Kanninen (s. 1952), juristi, korkeimman hallinto- oikeuden jäsen, Ermei Kannisen poika * Henri Kanninen (s. 1994), jääkiekkoilija * Mauno Kanninen (1905–1956), kirjastonhoitaja * Miina Häger- Kanninen (1877–1950), näytelmäkirjailija * Mikko Kanninen (s. 1971), näyttelijä, teatteriohjaaja ja teatterinjohtaja * Volmari Kanninen (ent. Kannin, 1860–1942), opettaja, toimittaja, todellinen valtioneuvos ja painoasiain ylihallituksen päällikkö.
Housing and Development Board

Housing and Development Board eli HDB on Singaporen valtion virasto, joka on vastuussa julkisin varoin rahoitetuista asunnoista Singaporessa. Se perustettiin vuonna 1960 tehtävänään tarjota singaporelaisille edullisia ja laadukkaita asuntoja. Viidessäkymmenessä vuodessa se on tuottanut yli 900 000 asuntoa. 2010-luvulla sillä on 23 aluetoimistoa ja kaikkiaan 4 800 hengen henkilökunta. ==Perustaminen== Kun HDB:n perustamisesta päätettiin, Singaporessa oli paljon slummeja. Alle 10 prosenttia Singaporen 1,6 miljoonasta asukkaasta omisti asunnon. Hökkelikylissä asuttiin ilman viemäröintiä tai muita yhteiskunnan peruspalveluita. Asuntopula ratkaistiin pääosin ensimmäisen kymmenen vuoden aikana. Jo ensimmäisen viiden vuoden aikana HDB rakennutti 55 000 asuntoa. ==Asunnot == HDB rakennuttaa asunnot ja myy ne sitten edulliseen hintaan asuntoa tarvitseville asukkaille. ===Asunnon saanti ja asuntolainojen myöntäminen=== Singaporelaiset voivat saada valtiolta jopa 99 vuoden asuntolainoja. Lainoja ja asuntoja ei kuitenkaan myönnetä kaikille, vaan niissä on tarveharkintaa ja jonoja. === Vuokraaminen === HDB:n rakennuttamien asuntojen antaminen vuokralle on periaatteessa luvallista vain HDB:n myöntämällä erikoisluvalla. == Lähteet == ==Aiheesta muualla== Luokka:Singaporen politiikka Luokka:Kaupunkisuunnittelu
Kampong Glam

thumb|Kauppoja Kampong Glamissa. Kampong Glam on asuinalue Singaporessa, Singaporejoen pohjoispuolella. Se oli alkujaan kalastajakylä. 1800-luvulla Sir Rafflesin asemakaavassa se varattiin malajien, bugien ja arabien asuinalueeksi. Alueella on säilynyt paljon vanhaa rakennuskantaa.History of Kampong Glam 2008-2011 Kampong Glam Singapore Sen nähtävyyksiä ovat Sulttaanin moskeija ja Malajien perinnekeskus.Kampong Glam a microcosm of what S’pore should be like: Dr Yaacob MSN News Singapore == Lähteet == Luokka:Singaporen maantiede
Susanne Weinbuchner

Susanne Weinbuchner (s. 16. elokuuta 1991) on saksalainen alppihiihtäjä. Hän edustaa seuratasolla SC Lenggriesia. Weinbuchner sijoittui nuorten MM- kilpailuissa Crans-Montanassa vuonna 2011 suurpujottelussa 11:nneksi ja pujottelussa 12:nneksi. Maailmancupissa hän kilpaili ensimmäisen kerran Söldenn suurpujottelussa 27. lokakuuta 2012 sijoittuen 12:nneksi. == Lähteet == Luokka:Saksalaiset alppihiihtäjät Luokka:Vuonna 1991 syntyneet Luokka:Elävät henkilöt
Järvihiirensammal

Järvihiirensammal (Bryum knowltonii) on lehtisammallaji hiirensammalten heimossa (Bryaceae). Sitä esiintyy Maan pohjoispuoliskon lauhkeilla ja viileillä alueilla. Suomen alueella järvihiirensammal on harvinainen ja esiintyy muutamissa eliömaakunnissa etelästä pohjoiseen. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Hiirensammalet
Markku Salo

Markku Juhani Salo (s. 20. tammikuuta 1954 Nokia) on suomalainen muotoilija ja lasitaiteilija. Salo tunnetaan lasiteostensa ohella sarjavalmistetuista lasiesineistä, kuten Nappi-kynttilätuikuista, Oliivi-laseista ja Aava- maljakosta. thumb|upright|Markku Salon Lasiaika, 2002, Urjala. Salo valmistui kuvataiteilijaksi Kankaanpään taidekoulusta vuonna 1974 ja teolliseksi muotoilijaksi Taideteollisesta korkeakoulusta vuonna 1979. Vuoteen 1983 saakka Salo toimi Saloralla aluksi televisioiden ja äänentoistolaitteiden muotoilijana ja sitten muotoiluosaston päällikkönä. Vuonna 1983 hän siirtyi elektroniikasta lasimuotoiluun ja Salorasta Iittala-Nuutajärvi Oy:n suunnittelijaksi, jossa tehtävässä toimi Nuutajärven lasitehtaalla vuoteen 1991. Siitä lähtien hän on toiminut oman Muotohuone Oy:nsä puitteissa Urjalan Nuutajärvellä. Hän on myös Nuutajärven Galleria Osuuskunta NuGO:n ja Nuutajärven Lasikomppanian sekä muotoilijoiden ja taidekäsityöläisten Modus ry:n perustajajäsen. Salo käyttää lasitaiteessaan useita eri tekniikoita, kuten lasin puhaltamista metalliverkkoon, lasin yhdistämistä puuhun sekä pâte de verre -muottiinsulatusmenetelmää, jossa käytetään hienoa lasimurskaa. Muotoilijan ja lasitaiteilijan työnsä ohella Salo on toiminut opettajana muun muassa Taideteollisessa korkeakoulussa ja Hämeen ammattikorkeakoulun lasialan yksikössä Hämeenlinnan Wetterhoffissa. Saloran ja Iittalan lisäksi Salo on toteuttanut muotoiluprojekteja muun muassa Arabialle, Aarikalle ja Lundialle. Hän on vuodesta 1987 lähtien pitänyt lähes 40 yksityisnäyttelyä Suomessa – useimmin Galleria Uusitalossa Helsingissä – ja eri puolilla Eurooppaa sekä 1997 Etelä-Koreassa. Hänen teoksiaan on ulkomailla muun muassa Victoria and Albert Museumissa Lontoossa sekä The Corning Museum of Glass- ja Cooper Hewitt -museoissa New Yorkissa. Vuonna 1994 avatun kulttuurikeskus Malmitalon lasikattoiseen aulaan Helsingissä tilattiin Salolta Tuulipussiksi nimetty lasiveistos. Salolle myönnettiin Valtion taideteollisuuspalkinto 1989, Georg Jensen -palkinto 1990 ja viisivuotinen taiteilija-apuraha 1992. Vuonna 1999 Salo sai Pro Finnish Design -kunniamaininnan ja vuonna 2015 Kaj Franck -palkinnon.Kaj Franck -palkinto lasitaiteilija Markku Salolle Hänelle myönnettiin taiteilijaeläke vuonna 2018. ==Lähteet== ==Aiheesta muualla== *Markku Salon verkkosivut * Luokka:Suomalaiset lasitaiteilijat Luokka:Vuonna 1954 syntyneet Luokka:Elävät henkilöt
Kielihiirensammal

Kielihiirensammal (Bryum oblongum) on lehtisammallaji hiirensammalten heimossa (Bryaceae). Sitä esiintyy Euroopassa ja Keski-Siperiassa. Suomessa kielihiirensammal on harvinainen ja esiintyy nykyisin Satakunnan alueella. Se kasvaa kostella, paljaalla ja kalkkipitoisella savella ja hiekalla. Lajin uhanalaisuusluokka on silmälläpidettävä (NT). == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Hiirensammalet
Kosteikkohiirensammal

Kosteikkohiirensammal (Ptychostomum cernuum) on lehtisammallaji hiirensammalten heimossa (Bryaceae). Sitä esiintyy Maan pohjoisen ja eteläisen puoliskon lauhkeilla ja viileillä alueilla. Suomen alueella kosteikkohiirensammal on harvinainen ja esiintyy nykyisin Varsinais-Suomessa. Enontekiön ja Inarin Lapista on vain vanhoja havaintoja. Se kasvaa kalkkipitoisella maalla erityyppisillä kosteilla paikoilla. Lajin uhanalaisuusluokka Suomessa on vaarantunut (VU). == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Hiirensammalet
Valjuhiirensammal

Valjuhiirensammal (Bryum turbinatum) on lehtisammallaji hiirensammalten heimossa (Bryaceae). Sitä esiintyy pohjoisen pallonpuoliskon lauhkealla ja viileällä alueella, Keski-Afrikassa ja Etelä-Amerikassa. Suomen alueella valjuhiirensammal on harvinainen ja esiintyy Varsinais-Suomessa sekä Uudellamaalla. Se kasvaa rannoilla, ojissa ja vanhoissa kalkkilouhoksissa kostealla hiekalla ja savella. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Hiirensammalet
Suosalo

Suosalo on suomalainen sukunimi, joka on muun muassa seuraavilla henkilöillä: * Iivari Suosalo (s. 1995), muusikko * Kalle Suosalo (vuoteen 1906 Finni, 1869–1918), leipuri ja kansanedustaja (SDP) * Lauri Suosalo (vuoteen 1906 Finni, 1904–1972), kommunisti, punaupseeri, SNS-seuran puheenjohtaja ja Lenin- museon johtaja, Kalle Suosalon poika * Martti Suosalo (vuoteen 1906 Finni, 1902–1954), näyttelijä ja teatterinjohtaja * Martti Suosalo (s. 1962), näyttelijä * Vilho Suosalo (1910–1976), muurari ja kansanedustaja (SKDL) Luokka:Luettelot henkilöistä sukunimen mukaan
Eerik Turenpoika Bielke (vanhempi)

Eerik Turenpoika (Bielke) vanhempi (k. noin 1328) oli ruotsalainen valtaneuvos, diplomaatti ja ritariSvenskt biografiskt lexikon. Hän kuului Maunu Eerikinpojan holhoojahallistukseen. Hän oli mukana solmittaessa Ruotsin ja Norjan unionia vuonna 1319 ja oli merkittävin Ruotsin rauhanneuvottelijoista, kun Pähkinäsaaren rauhaa solmittiin vuonna 1323.Otavan Iso tietosanakirja, Otava 1967, osa 1 p. 1247 ==Lähteet== Luokka:Ruotsalaiset diplomaatit Luokka:Valtaneuvokset Luokka:Syntymävuosi tuntematon Luokka:Vuonna 1328 kuolleet
Raffles-hotelli

Raffles-hotelli on kuuluisa vanha hotelli Singaporessa. Se on nimetty Singaporen perustajan Thomas Stamford Rafflesin mukaan. Hotelli avattiin vuonna 1887, jolloin siinä oli vain kymmenen huonetta. Vuonna 1904 sitä laajennettiin Bras Basah -siivellä. Silloin sinne rakennettiin myös Singaporen ensimmäiset sähkövalot ja tuulettimet. Nykyisin hotellissa on 104 sviittiä. Hotellin ja muut Raffles-ketjun hotellit omistaa nykyisin kanadalainen FRHI Hotels & Resorts. == Lähteet == == Aiheesta muualla == Luokka:Singaporen hotellit
Hogenskild Bielke

Hogenskild Bielke (1538–1605) oli ruotsalainen valtaneuvos. Hänen vanhempansa olivat valtaneuvos Nils Pietarinpoika Bielke (Nils Pedersson (Bielke)) ja Suomesta kotoisin oleva Anna Hogenskild. Hänellä oli Suomesta omistuksessaan tiloja ja hän sai tuomarin- ja laamanninvirkoja. Kun sota syttyi 1563 Eerik XIV:n ja Juhana-herttuan välille, hän tarjosi Eerikin puolesta sovintoa. Hän tavoitteli johdonmukaisesti valtaa suurylimystölle, ja oli Juhanan valtakauden lopulla epäsuosiossa. Hän yritti toimia välittäjänä myös Sigismundin ja Kaarle-herttuan riidassa, mutta herttuan voitettua hän joutui vuonna 1600 syytetyksi Linköpingin valtiopäivillä, jossa hänen veljensä Ture mestattiin ja Klaus sai armahduksen. Bielke jäi ensin vankeuteen mutta hänet kuitenkin mestattiin 1605 uusien todisteiden perusteella. Hän oli sivistynyt ja häneltä jäi laaja kirja- ja käsikirjoituskokoelma, joka on merkityksellinen myös Suomen kannalta.Otavan Iso tietosanakirja, Otava 1967, osa 1 p. 1247 ==Lähteet== ==Aiheesta muualla== *Svenskt biografiskt lexikon Luokka:Ruotsalaiset aateliset Luokka:Valtaneuvokset Luokka:Ruotsin teloittamat Luokka:Vuonna 1538 syntyneet Luokka:Vuonna 1605 kuolleet
Universal Studios Singapore

Universal Studios on elokuva-aiheinen huvipuisto Singaporen Sentosan saarella. Puisto avattiin vuonna 2010. Sen eri alueet esittävät elokuvista tuttuja ympäristöjä: "New Yorkissa" voi otattaa itsestään valokuvan "Marilynin" tai "Chaplinin" kanssa, Hollywoodissa on muita elokuvista tuttuja hahmoja ja paljon ostospaikkoja. Sci-fi -alueella on vauhdikkaita vuoristoratoja. "Muinainen Egpti" on kummitusjunan tyyppinen kokemus. == Lähteet == Luokka:Singaporen rakennukset ja rakennelmat Luokka:Huvipuistot
Nils Tuurenpoika (Bielke)

Nils Turenpoika (Bielke) (k. 1364) oli ruotsalainen drotsi, Suomen käskynhaltija. Hän oli drotsi jo Maunu Eerikinpojan Venäjän-sodassa, mutta sen jälkeen hän siirtyi oppositiossa olleen ylhäisaatelin johtoon. Hän oli Eerik XII Maununpojan merkittävin luottomies. Luultavasti vuonna 1357 hänestä tuli Suomen käskynhaltija ja laamanni. Hän joutui maanpakoon 1363 mutta palasi seuraavana vuonna Albrekt Mecklenburgilaisen mukana. Hän kaatui Turun linnan piirityksessä. Hänen vallassaan olivat Viipurin linnalääni, Uusimaa ja Häme.Otavan Iso tietosanakirja, Otava 1967, osa 1 p. 1148 ==Lähteet== ==Aiheesta muualla== *Svenskt biografiskt lexikon Luokka:Ruotsalaiset virkamiehet Luokka:Ruotsalaiset aateliset Luokka:Valtaneuvokset Luokka:Suomen linnanvoudit ja linnanpäälliköt Luokka:Syntymävuosi tuntematon Luokka:Vuonna 1364 kuolleet
Nils Bielke

Nils Bielke tai Niels Bielke voi tarkoittaa useampia ruotsalaisia henkilöitä: *Nils Kettilsson (Bielke) mainittu 1295–1304, ritari *Nils Tuurenpoika (Bielke) (k. 1364), drotsi *Nils Pedersson (Bielke), kuollut 1550 *Nils Tuurenpoika Bielke (1569–1639), valtaneuvos, Suomen ensimmäinen kenraalikuvernööri *Nils Bielke (1644–1716), sotamarsalkka *Nils Bielke (1706–1765), kreivi, paavin virkamies *Nils Adam Bielke (1724–1792), valtaneuvos ==Katso myös == *Bielke
Sten Carl Bielke

Sten Carl (Karl) Bielke (1709–1753) oli ruotsalainen virkamies ja tieteenharjoittaja, Turun hovioikeuden hovioikeudenneuvos 1740 alkaen. Hän tutki kasveja ja edisti muun muassa Pietari Kalmin tutkimuksia.Otavan Iso tietosanakirja, Otava 1967, osa 1 p. 1248 ==Lähteet== ==Aiheesta muualla== *Svenskt biografiskt lexikon * Historien kring ett Linnéark Luokka:Ruotsalaiset juristit Luokka:Ruotsalaiset kasvitieteilijät Luokka:Vuonna 1709 syntyneet Luokka:Vuonna 1753 kuolleet
Isaac Ntiamoah

Isaac Ntiamoah (s. 27. lokakuuta 1982 Canberra) on australialainen yleisurheilija, joka kilpailee pikajuoksussa. Hänen seuransa on sydneyläinen Bankstown District Sports Club. Ntiamoah nousi Australian maajoukkueeseen ensimmäistä kertaa vuonna 2003. Hän voitti maansa yliopistomestaruuden 2007 ja juoksi maansa 4 × 100 metrin viestijoukkueessa Kansainyhteisön kisoissa 2010 sijoittuen neljänneksi. Ntiamoah osallistui pikaviestiin myös MM-kisoissa 2011, joissa joukkue putosi alkuerissä, ja Lontoon olympialaisissa 2012 joissa Australia ylsi kuudenneksi. Hän oli tekemässä Australian ennätystä lajissa vuoden 2012 olympiakisojen alkuerissä, joissa joukkue juoksi ajan 38,17 sekuntia. Ntiamoahin ennätysaika 100 metrillä on 10,35, jonka hän juoksi Melbournessa 2012. == Huomautukset == == Lähteet == Luokka:Australialaiset pikajuoksijat Luokka:Vuonna 1982 syntyneet Luokka:Elävät henkilöt
Sten Nilsinpoika Bielke nuorempi

Sten Nilsinpoika Bielke nuorempi (Sten Nilsson Bielke; 1624–1684) oli ruotsalainen virkamies. Hän oli amiraali ja valtaneuvos vuodesta 1657, valtiovarainhoitaja vuodesta 1672, Etelä-Suomen laamanni vuodesta 1673. Bielke vastusti valtakunnankansleria ja holhoojahallituksen ranskalaismielistä johtajaa Magnus Gabriel De la Gardieta sekä tämän ajamaa Ruotsin ja Ranskan liittolaisuutta, joka kuitenkin solmittiin 1672.Otavan Iso tietosanakirja, Otava 1967, osa 1 p. 1248 ==Lähteet== Luokka:Ruotsalaiset virkamiehet Luokka:Ruotsalaiset amiraalit Luokka:Valtaneuvokset Luokka:Vuonna 1624 syntyneet Luokka:Vuonna 1684 kuolleet
Ernst Biese

Franz Carl Otto August Ernst Biese (13. joulukuuta 1856 Kalmar – 10. heinäkuuta 1926 Kuopio) oli suomalainen meteorologi ja Ilmatieteellisen keskuslaitoksen johtaja 1890–1907. Hän perusti ensimmäisen varsinaisen sadehavaintoverkon.Otavan Iso tietosanakirja, Otava 1967, osa 1 p. 1249 Ernst Biesen vanhemmat olivat Paul Carl August Biese ja Amalia Gustava Dorothea Paris ja puoliso oli vuodesta 1891 Alma Fredrika Ranin. Ylioppilaaksi Biese tuli 1876 ja valmistui filosofian kandidaatiksi 1886, filosofian maisteri hänestä tuli 1890. Biese toimi matematiikan ja fysiikan opettajana ja yliopiston assistenttina 1881–1890, Hän osallistui suomalaiseen naparetkikuntaan 1882–1884 ja teki tutkimuksia Pavlovskin ja Pietarin observatorioissa. Biesestä tuli sittemmin Kuopioon Oy Gust. Raninin johtaja, myöhemmin johtokunnan puheenjohtaja vuosiksi 1907–1926. ==Lähteet== Luokka:Suomalaiset yritysjohtajat Luokka:Suomalaiset opettajat Luokka:Ilmatieteen laitos Luokka:Suomalaiset meteorologit Luokka:Valtionlaitosten johtajat Luokka:Vuonna 1856 syntyneet Luokka:Vuonna 1926 kuolleet
Sarah Stork

Sarah Stork (s. 6. helmikuuta 1987 Dortmund) on saksalainen näyttelijä. Hänen ensimmäinen televisiosarjaroolinsa oli Lemmen viemää -sarjassa, jossa hän näytteli naispääosassa ollutta Sandra Zastrowia vuosina 2009–2010. Stork on näytellyt myös lukuisissa lyhytelokuvissa. == Filmografia == * 2009–2010: Lemmen viemää (tv-sarja) * 2010: Inga Lindström Schatten der Vergangenheit (tv-sarja) == Lähteet == == Aiheesta muualla == * Sarah Storkin kotisivut * Sarah Stork cma-actors.de -sivustolla * Luokka:Saksalaiset näyttelijät Luokka:Vuonna 1987 syntyneet Luokka:Elävät henkilöt
Singaporen kasvitieteellinen puutarha

Singaporen kasvitieteellinen puutarha on kasvitieteellinen puutarha Singaporen Bukit Timahin alueella. Se koostuu kolmesta osasta: orkideatarhan ja inkiväärikasvien tarhan lisäksi siellä on pala alkuperäistä sademetsää. Orkideatarhassa on tuhat lajia ja kaksituhatta hybridiä.Singapore Botanic Gardens singapore.com == Historia == Singaporen ensimmäisen kasvitieteellisen puutarhan perusti 1822 Stamford Raffles. Se suljettiin kuitenkin jo vuonna 1829. Agri-Horticultural Society sai 1859 Britannian siirtomaahallitukselta luvan uuden 22 hehtaarin laajuisen puutarhan perustamiseen. Puutarhaa alkoi kehittää skotlantilainen puutarhuri Lawrence Niven, joka suunnitteli sitä englantilaisen maisemapuutarhan tyyliin. Vuonna 1866 puutarhaa laajennettiin 12 hehtaarilla länteen ja luoteeseen.Icomos, s. 125. Britannian siirtomaahallitus otti 1874 puutarhan haltuunsa Agri-Horticultural Societyn talousongelmien takia. Puutarhan merkitys talouskasvien tutkimisessa kasvoi, ja vuonna 1879 puutarhaa laajennettiin 41 hehtaarilla sen pohjoispuolelle, jolloin puutarha oli 75 hehtaarin laajuisena suurimmillaan. Uudelle alueelle kehitettiin talouskasvien alue. Puistossa onnistuttiin muun muassa tuomaan parakautsupuun Kaakkois-Aasiaan. Puutarha alkoi 1928 keskittyä orkideoiden risteyttämiseen, jossa se käytti laboratorioissaan kehitettyä uutta in vitro -tekniikoita. Puutarhaan ei juurikaan tehty 1920–1960-luvuilla maisemallisia muutoksia, mutta 1960-luvulla se alkoi muuttaa tavoitteitaan vastaamaan Singaporen ”puutarhakaupunki”-visiota. Tämän seurauksena puutarhassa alettiin uudestaan puiden istuttamiseen Singaporen teille ja puistoihin. Nykyisellä paikallaan se on ollut vuodesta 1859. Nykyisen puiston pinta-ala on 63 hehtaaria.Singapore Botanic Gardens National Parks == Lähteet == * === Viitteet === == Aiheesta muualla == Luokka:Singaporen rakennukset ja rakennelmat Luokka:Kasvitieteelliset puutarhat Luokka:Unescon maailmanperintökohteet Singaporessa
Mafalda Pereira

Mafalda Mendes Pereira (s. 27. lokakuuta 1976) on portugalilainen entinen freestylehiihtäjä. Pereira kilpaili kaudella 1996-1997 ensin Euroopan cupissa kolme kilpailua sijoittuen jokaisessa hypyissä kolmanneksi. Hän osallistui kyseisellä kaudella myös ensimmäisiin maailmancupin kisoihinsa, joissa hän oli mukana yksitoista kertaa vuosina 1996-1999\. Pereiran paras sijoitus maailmancupin osakilpailussa oli viides tila, jonka hän saavutti hypyissä Blackcombissa 1998. Hän osallistui lajiin myös Naganon olympialaisissa 1998, joissa hän oli 21. paras. == Lähteet == Luokka:Portugalilaiset freestylehiihtäjät Luokka:Vuonna 1976 syntyneet Luokka:Elävät henkilöt
CPanel

cPanel on yhdysvaltalaisen cPanel Inc:n kehittämä Unix-pohjainen sovellus, jolla voidaan ylläpitää niin sanottuja hosting-palveluita. Ohjelmiston infrastruktuuri tarjoaa välineet www-sivujen ylläpitäjille, jälleenmyyjille ja loppukäyttäjille. cPanel on saatavissa seuraaville käyttöjärjestelmille: CentOS, Red Hat Enterprise Linux (RHEL), CloudLinux. Viimeisin 11.30 versio tukee myös FreeBSD -käyttöjärjestelmää. cPanel tarjoaa sovellusrajapinnan seuraaville palveluille Apache, PHP, MySQL, PostgreSQL, Perl ja BIND (DNS). Sähköpostituki on seuraaville POP3, IMAP, SMTP. cPanel toimii sekä yksityisillä että myös jaetuilla palvelimilla. Ohjelmiston ominaisuuksiin kuuluvat muun muassa tiedostojenhallinta, tietokantojenhallinta, DNS- hallintacPanel&WHM; Overview, yleiskatsaus ohjelmistoon.. Ominaisuuksia voi laajentaa cPanel -järjestelmän kautta asennettavilla lisäosilla. Lisäosina on saatavissa muun muassa CMS-järjestelmiä sekä foorumeita. ==Lähteet== == Aiheesta muualla == * cPanel Inc. kotisivut Luokka:Linux-ohjelmat
Thomas Ian Nicholas

Thomas Ian Nicholas (s. 10. heinäkuuta 1980) on yhdysvaltalainen näyttelijä. Hänet tunnetaan kansainvälisesti roolistaan Kevin Myersinä American Pie -komediaelokuvissa. == Filmografia == === Elokuvat === Vuosi Elokuva Rooli 1992 Lento unelmiin Ferdie 1993 Katapultti-Henry – vuoden tulokas Henry Rowengartner 1995 Jenkki kuningas Arthurin hovissa Calvin Fuller 1996 A Kid in Aladdin's Palace Calvin Fuller 1997 Tuomiopäivä Alex Silvano 1999 American Pie Kevin Myers 2000 Vaaran oikotie Rip 2001 American Pie 2 Kevin Myers 2002 Halloween: Resurrection Bill Woodlake Fuck the Rules Mitchell 2003 American Pie: The Wedding Kevin Myers Stealing Sinatra Frank Sinatra, Jr. 2004 L.A. D.J. Thom 2005 Guy in Row Five Bradley 2006 Cut Off Pauly National Lampoon Presents Cattle Call Richie Rey 2008 Sherman's Way Tom Hitman Mr. Jones 2009 Life Is Hot in Cracktown Chad Wesley The Bridge to Nowhere Eddie Stanton 2010 Please Give Eugene Fading of the Cries Michael Let the Game Begin Tripp The Chicago 8 Abbie Hoffman 2011 InSight Stephen Geiger Killing machine Steve 2012 American Pie: Luokkakokous Kevin Myers The Stone Pony Nick Golotta == Lähteet == * Luokka:Yhdysvaltalaiset elokuvanäyttelijät Luokka:Vuonna 1980 syntyneet Luokka:Elävät henkilöt Luokka:Yhdysvaltalaiset lapsinäyttelijät
Janita (yritys)

Janita Oy oli Seinäjoella vuoteen 2018 asti toiminut, naisten jalkineita valmistanut yritys. Sen perusti 1959 teollisuusneuvos Kalevi Salmi (1937–2010) nimellä Suomen Kenkätehdas Oy. Yrityksen toimintaa jatkoivat hänen poikansa Jari ja Jarmo Salmi. Jalkineiden valmistuksessa he edustivat neljättä sukupolvea, sillä jo Kalevi Salmen isä ja isoisä olivat suutareita. Lapväärtissä syntynyt Kalevi Salmi tutustui teolliseen kengänvalmistukseen ensin Tampereella ja sitten Kankaanpäässä. Hän aloitti kenkäkaupan Seinäjoen kauppatorilla 1958 ja pian ryhtyi myös valmistamaan kenkiä. 1960-luvun lopulla Salmen kenkätehdas työllisti jo lähes 30 työntekijää. Salmi päätti eriyttää kenkäkaupat ja valmistuksen ja rakennutti 1985 uuden 200 työntekijän kenkätehtaan Seinäjoelle. Valmistavan yrityksen nimeksi tuli siihen saakka tuotemerkkinä käytetty Janita Oy. Janita Oy:n tuotannosta lähes 90 prosenttia meni vientiin, etupäässä Venäjälle, Baltian maihin, Ruotsiin ja Norjaan. Yritys aloitti vientitoiminnan vuonna 1967 ensin Ruotsiin ja 1974 Neuvostoliittoon. Tuolloin idänkauppaan tehtiin kenkiä suuria määriä, kun taas 1990-luvulta alkaen Venäjän-viennissä panostettiin korkeaan laatuun. Yrityksen lippulaivatuotteita olivat lammasturkiksella vuoratut pitkävartiset naisten saappaat. Vuonna 1997 Janita Oy sai Tasavallan Presidentin kansainvälistymispalkinnon. Janita Oy:n tehdas suljettiin vuoden 2018 lopussa Venäjän-kaupan hiivuttua. Yrityksen toiminta loppui elokuussa 2020. ==Lähteet== Luokka:Entiset suomalaiset teollisuusyritykset Luokka:Jalkinevalmistajat Luokka:Kenkämerkit Luokka:Seinäjokelaiset yritykset
Singaporen tiedekeskus

Singaporen tiedekeskus (Science Centre Singapore, SCS) on tiedekeskus Singaporen Jurongin saarella. Sen tuhat eri näyttelykohdetta on suunnattu etenkin lapsille. Siellä on myös Imax-teatteri ja lumikeskus, jossa voi harrastaa talvisia lajeja ympäri vuoden. Keskuksessa käy vuosittain yli miljoona kävijääAbout us Science Centre Singapore == Lähteet == Luokka:Singaporen rakennukset ja rakennelmat Luokka:Tiedekeskukset
Villa Sandelius

Villa Sandelius on vuonna 1914 rakennettu Kotkan kaupungin vesijohtolaitoksen veden pumppaamo ja vedenpuhdistuslaitos. Rakennus sijaitsee Kotkassa Langinkosken luonnonpuiston kupeessa, Kotkan kaupunkipuistossa, Kymijoen rannalla Keisarillisen Kalastusmajan naapurissa. Rakennuksessa tuotettiin Kotkan kaupungin talousvesi 1950-luvulle asti. Puhdistettu vesi pumpattiin rakennuksesta Kotkan keskustassa sijaitsevaan Haukkavuoren vesitorniin. Konehuoneena toimi rakennuksen alakerta, joka sisälsi pumppuhuoneen, suodatushuoneen, mittarien tarkistushuoneen, korjaushuoneen ja porraskäytävän. Yläkerrassa oli kone- ja putkimestarin huoneet, laitoksen johtajan konttorihuone sekä koneenhoitajan kammari. Rakennus muutettiin vuoden 1950 alkupuolella Kotkan kaupungin vesijohtolaitoksen työntekijöiden asunnoiksi. Alakertaan rakennettiin kaksi asuntoa ja yläkertaan kaksi. Vuonna 2011 kiinteistö siirtyi Kotkan kaupungilta yksityiseen omistukseen, jolloin rakennus sai nimen Villa Sandelius. Rakennus toimii edelleen asuintalona ja se on entisöity ja saneerattu vuosien 2012-2022 välisenä aikana. == Aiheesta muualla == * Villa Sandelius -blogi Luokka:Kotkan rakennukset ja rakennelmat Luokka:Vesihuolto Suomessa